যদিও বলা হয় শিল্পী সৌন্দর্যস্রষ্টা এবং আনন্দই তার ভিত্তিভূমি, তবু আনন্দের আড়ালে যে বেদনা, আপাত সঙ্গতির আড়ালে যে অসঙ্গতি তাকেও তিনি খুঁড়ে বের করেন এবং এগুলো তাকে নানাভাবে সংুব্ধ করে। এই সংুব্ধতাই তাকে সত্য প্রকাশে উদ্বুদ্ধ করে। কিন্তু তার সত্য অধিকাংশ সময়েই প্রচলিত ধর্ম, সামাজিক রীতিনীতি, মূল্যবোধ এবং শাসকশ্রেণীর নীতির বিরুদ্ধে চলে যেতে পারে। কেননা সমাজপতিরা চিরকাল সমাজের উপরিকাঠামোকে মসৃণ রেখে ভেতরের ােভ ও য়, পচন ও ঘা ঢেকে রেখেছে আর শিল্প চিরকালই এর বিপরীতে অবস্থান করে নিষ্ঠার সঙ্গে প্রকৃত সত্য তুলে ধরতে দৃঢ়প্রতিজ্ঞ থেকেছে। এরই ফলস্বরূপ আমরা দেখি মধ্যযুগের শ্রেষ্ঠতম কবি দান্তেকে নির্বাসিত করা হয়েছে, লোরকাকে হত্যা করা হয়েছে, নজরুলকে কারারুদ্ধ করা হয়েছে। এমনি করে নানাভাবে বিভিন্ন সময়ে শিল্পীদের ওপর নেমে এসেছে হত্যা-জেল-জুলুমসহ অমানবিক সব নির্যাতন।